Lolland-Falsters Stifts-Tidende, 1836-07-05
Af Hensyn til min Familie, kan jeg ikke nævne mit Navn. Sp., "Angrer De Forbrydelsen?" Sv., Jngenlunde, Var jeg frie, vilde jeg gjentage Forsøget." Da han mærkede hvilken Sensation denne Erklæring vakte, vedblev han: "De formaae ikke at beregne, hvortil en dybt følt Overbeviisning kan sætte Een i Stand." Medens dette passerede, havde en Sergeant af Nationalgarden ved Navn Devis mes, forlangt at tale med Politie=Præfecten, for hvem han aabenbarede, at han kjendte det Vaaben Tirsdagen den Juli 1836. den unge Mand havde brugt, som af ham forfærdiget og solgt til denne, og at han troede under nærværende Omstændigheder ikke at burde lægge Dølgsmaal paa at Gierningsmanden var ham bekjendte Af dennes Pas opdagede man at han hedder Arriheau, og er reisende Commis, for en Silkefabrikant. Han havde opfordret Devismes til at give sig nogle af sine kunstige Stokvaaben, (forbudne Vaaben, i Commission til Afsætning paa hans forestaaende Forretningsreise, og Devismes havde da leveret ham 3 Stykker af hans Fabrikat. Under denne Begivenhed er forøvrigt Roligheden i Paris intet Øieblik forstyrret. Arribeau blev bragt til det samme Værelse i Conciergeriet, hvori Fieschi havde siddet. Kl. 9 forsamlede Minister=Conseilet, sig, hvori besluttedes, at Pairs=Kammeret strax det næste Mandagsmøde skulde constituere sig som øverste Domstol, for at anstille de fornødne Undersøgelser, og derefter paakiende Sagen. Allerede tidligere havde Hr. Dupin begivet sig til Neuilly, for at lykønske Kongen. Alle Pairs og Deputerede begave sig, ligeledes derhen, saasnart de havde erholdt Kundskab om det Forefaldne, og selv den gamle ærværdige Marschal Moncey, der i flere Maaneder ikke havde forladt sit Værelse, lod sig ikke afholde fra at yde Kongen sin Hyldings-Tribut. Kongen har ved denne Leilighed lagt en høi Grad af Koldblodighed for Dagen. Uden at forstærke sin Escorte over det Sædvanlige, fortsatte han Veien til Neuilly, efter at han havde overbeviist sig om at Jngen var saaret. Da det belgiske Kongepar og de øvrige Prindser og Prindsesser, uvidende om det Passerede, kom til ham i Neuilly, sagde han smilende til dem: "J see, mine Børn, at jeg befinder mig fuldkommen vel, uagtet man nyligen har affyret en Pistol paa mig. Dronningens og Madame Adelaides Taarer forraadede andre Følelser. Efterat Middagstaffelet var endt, visiterede Kongen, ledsaget af sin Familie, Nationalgardens og Linie-Jnfanteriets Vagtposter. De modtoges med Enthusiasme. Om Aftenen strømmede Folk af alle Klasser til Neuilli. Heller ikke udebleve de fremmede Diplomater. Alle beundrede Kongens Munterhed. Ved Hoffet betragter man(efter engelske Blade) Gierningen snarere som et isoleret Factum af en Halvforrykt, der ved Armod er bragt i Fortvivlelse, end som Frugten af Sværmerie og politiske Forbindelser, hvilket dog ved kunde være Tvivl underkastet. – Den 20de f. M. afgik en af Fortidens berømteste Mænd, forrige Abbed Steyes, ved Døden. Han havde efter hinanden været Medlem af den constituerende National-Forsamling og Nationalconventet, Medlem af de Gamles Raad, Republikens Gesandt i Berlin, Medlem af Directoriet, Consul og Senator under Keiserdommet. Af alle disse Værdigheder havde han kun conserveret det beskedne og lidet betydende Embede som Medlem af National-Jnstitutets Afdeling for moralske og politiske Videnskaber. Fra 1815 til 1830 levede han som Proskriberet i Udlandet. Ved Ludvig den 16des Domfældelse, stemte han umiddelbart efter Hertugen af Orleans (Egalite) og lod paa dennes vidtløftige Dødsdom følge følgende Udtryk, der senere blev til et Ordsprog: "La mort sans phrases!" Sieyes ligger nu begravet paa Europas mærkværdigste Kirkegaard Pare=Lachaise, hvor han under et talrigt Følges Ledsagelse directe blev henbragt, efter at Papsterne havde nægtet ham de brugelige Ligbønner i Kirken. Blandt Følget bemærkede man Hertugen af Bassano. Til Bestridelsen af Omkostningerne ved de forestaaende Julii Høitideligheder har Kammeret bevilget 20,000 Fres."